钦定古今图书集成/明伦汇编/闺媛典/第229卷 > 曹任妻姚氏
## 钦定古今图书集成/明伦汇编/闺媛典/第229卷 > 曹任妻姚氏

按《冀州志》：姚氏，曹任妻。任州增广生，贫而嗜学，尝曰：
“‘家贫不能置书，吾生一大憾事’。氏佐之竭力。任亡，氏
年二十九，子焕然甫三岁，有田三亩，力不能耘，抱然
手拔草，然泣，氏亦泣，泪滴禾下，土皆赤，纺绩昼夜不
怠。然稍长，教之读书，早入泮。还拜氏，氏进之曰：‘汝父
有大志未逮，吾不仅以秀才为尔期，尔勿以此为足
娱母也。勉之’！”然再拜受命。崇祯末，氏卒，年四十有七。